Annbjørg Lien

Annbjørg Lien (født 15. oktober 1971 i Ålesund og oppvokst i Mauseidvåg på Sula) er en norsk felespiller, komponist og folkemusiker. Hun spiller hardingfele, fele og nøkkelharpe (svensk fele) som hun bruker eksperimentelt og kombinerer ulike stilarter med blant annet innslag av gitar, trommer og elektronisk musikk. Hun har gitt ut syv soloalbum og mange album som medlem av andre grupper, blant andre Bukkene Bruse, og sammen med andre artister. Hun har mottatt en rekke priser, både i Norge og i Norden, blant annet Gammleng-prisen i klassen folkemusikk i 2004 og Hilmarprisen i 2006. Hun har også reist og jobbet med musikere andre land. Sammen med samboer og professor i rytmisk musikk Bjørn Ole Rasch driver hun Kongshavn Studios.
Lien er utdannet møbeldesigner fra Kunst- og håndverksskolen i Oslo. I 2019 tok hun doktorgraden i hardingfelespill ved Universitetet i Agder. Hun har ikke annen akademisk utdannelse og lærte felespill rett fra mestrene. En periode bodde hun hos sitt forbilde Hauk Buen for å lære av ham. I generasjonen etter Hauk Buen er hun blant dem i Norge som har bidratt mest til interesse for hardingfelemusikk.


== Biografi ==
Annbjørg Lien fikk sin første fele av foreldrene da hun var 8 år gammel. Hun lærte felespill av faren og gjennom blant annet Ungdomslaget Ivar Aasen i Ålesund kom hun inn i folkemusikkmiljøet, og hun spesialiserte seg etterhvert i hardingfele fremfor klassisk fiolin. Lien har ungdomsfela etter felespilleren Kristine Lund (født 1889) og en hardingfele laget spesielt for å passe Lien. Lien debuterte på NRK «Frokost-TV» i 1982 og vant en konkurranse under landskappleiken i 1983 og til 1989 hadde hun 15 seire i klassen 8 til 18 år. Hun ble landskjent gjennom et portrettprogram i NRK i 1986. Ikke lenge etter fikk hun platekontrakt med Heilo og ga i 1988 ut debutalbumet Kjellstadslåttar da hun var 17 år gammel.Sammen med Arve Moen Bergset og Steinar Ofsdal dannet hun i 1988 folkemusikkgruppen Bukkene Bruse hvor etter hvert også Bjørn Ole Rasch ble medlem. I 1993 var de på turné i Japan, Tyskland, Spania og i USA, og i 1994 Kina. I forbindelse med De olympiske leker og spilte også under avslutningsseremonien på Lillehammer i 1994. Hun har turnert i USA sammen med jazzbandet Brazz Brothers.I 1996 slapp hun sitt fjerde album Prisme og deltok i 1997 på The Chieftains' album Tears of Stone. I 1998 mottok hun Kassettavgiftsfondets lanseringsstipend som ga henne muligheten til å spille inn albumet Baba Yaga som kom ut i november 1999. Stipendet ga henne i tillegg anledning til gjennomføringen av en større internasjonal turné i løpet av året 2000. For sitt soloalbum Khoom Loy fra 2012 ble hun nominert til Spellemannprisen 2012 i klassen folkemusikk/tradisjonsmusikk.Rundt 2000 ble hun medlem av folkemusikkgruppen String Sisters som består av seks kvinnelige felespillere fra ulike land. Høsten 2005 hadde de en turne i Norge som resulterte i utgivelsen av albumet Live i 2007. Samme år skrev hun et bestillingsverk til Telemarkfestivalen og som hun framførte sammen med amerikanske Bruce Molsky (fele), svenske Mikael Marin (fem strengs bratsj)  og kanadiske Christine Hanson (cello). Konserten resulterte i utgivelse av livealbumet Waltz with Me i 2008.
Nettstedet Adlibitum.no har beskrevet Annbjørg Lien som en som har «modig plassert folkemusikken i nye musikalske sammenhenger, og hun fremfører musikken med stil – personlig, sikkert og fengende.»
I 2015 ble hun døv på ene øret etter streptokokker fra en halsbetennelse. Hun har fått cochlea-implantat og etter en pause på flere måneder er hun fremdeles aktiv musiker.


== Priser og nominasjoner ==
1990 - Øivind Berghs minnepris som første prisvinner
1990 - Karolineprisen
1990 - YS' likestillingspris
1994 - Spellemannsprisen med Bukkene Bruse.
1995 - Møre og Romsdal fylkes kulturpris
1997 - Nominert til Spellemannprisen 1996 i klassen folkemusikk/gammaldans for Prisme<
1997 - Pillarguriprisen
2003 - Nominert til Spellemannprisen 2002 i klassen folkemusikk/gammaldans for Aliens Alive
2006 - Hilmarprisen
2009 - Nominert til Spellemannprisen 2008 i åpen klasse for Waltz With Me
2011 - Nominert til Spellemannprisen 2010 i klassen folkemusikk/gammaldans for Alle vegne sammen med Sondre Bratland
2013 - Nominert til Spellemannprisen 2012 i klassen folkemusikk/tradisjonsmusikk for Khoom Loy
2017 - Anders Jahres kulturpris


== Diskografi ==
AlbumI seierstakt (1987), med Aage Sogns Orkester
Kjellstadslåttar (1988)
Annbjørg (1989)
Felefeber (1994)
Prisme (1996)
Baba Yaga (1999)
Fragrance of Norway (2002)
40 (2002), med Bjørn Ole Rasch
Aliens Alive (2002)
Waltz With Me (2008)
Come Home (2009), med Bjørn Ole Rasch
Alle vegne (2010), med Sondre Bratland
Khoom Loy (2012)
Drifting Like a Bird (2015)Singler/EP-erMyllargutens Wedding March (1993)
Se ilden lyse (1994), med Sissel Kyrkjebø & Oslo Gospel Choir
Villvinter/Korstog (1996)
Emma (2005), med Bjørn Ole Rasch
Roquebrune (2008), med Bjørn Ole Rasch
Sette seg! (2015)


=== Aage Sogn Gammeldansorkester ===
I seierstakt (1987)


=== Bukkene Bruse ===
AlbumBukkene Bruse (1993)
Åre (1995)
Steinstolen (1998)
Den fagraste rosa (2001)
Spel (2004)Singler/EP-erRotnheims-Knut/Tabhair Dom Do Lahm/Seljefløyel (1993)


=== String Sisters ===
AlbumLive (2007)
Between Wind and Water (2018)


=== Ferd ===
AlbumMusic Without Borders (2017)Deltar påPå norsk: Eg er liten eg, men eg vågar meg – Unge folkemusikarar (1985)
Arve Moen Bergset: Arvesølv (1987)
Sissel Kyrkjebø: Glade jul (1987)
Åge Aleksandersen: Laika (1991)
Finn Pedersen: If Heaven Never Was Promised to Me (1993)
Forenede Fonogramprodusenter: Norske bilder – Sounds and Visions of Norway (1993)
Edvard Grieg: Grieg i barnehagen (1993)
Grappa: Våre beste barnesanger II (1993)
Sissel Kyrkjebø: Se ilden lyse/Fire In Your Heart (1994)
Lynni Treekrem: Rosan e rød (1994)
Henry Kaiser & David Lindley: The Sweet Sunny North (1994)
Eriksen: The Water Is Wide (1994)
Lynni Treekrem: Tusenfryd (1994)
Alf Prøysen-hyllest: Med blanke ark (1994)
Sissel Kyrkjebø: Innerst i sjelen (1994)
Åge Aleksandersen: Åges beste 1972–1994 (1994)
Talent: Norge danser – Dancing in Norway – 20 gammeldansfavoritter (1994)
Musikkmagasinet Ballade: Rødt, blått & norsk (1995)
Musikkmagasinet Ballade: Tradisjonen tro? (1995)
Lynni Treekrem: Det syng (1995)
Lynni Treekrem: Haugtussa (1995)
Vital Forsikring: Norske røtter (1995)
Piranha: Strictly Worldwide X4 (1995)
Tone Hulbækmo: Konkylie (1995)
Sissel Kyrkjebø: Mitt hjerte alltid vanker (1995)
Jan Magne Førde: Enough of That Jazz (1996)
Bare Bra Musikk: Traditional Sounds of Norway (1996)
Mrs Casey Records: Evolving Tradition Vol. 2: A Fresh New Generation of Britfolk Performers (1996)
Sigmund Groven: I godt lag – med venner (1996)
Henry Kaiser & David Lindley: The Sweet Sunny North Vol. 2 (1996)
Secret Garden: White Stones (1997)
Kämmärit: Onnentie (1997)
Kari Rueslåtten: Spindelsinn (1997)
Grappa: Våre vakreste vuggesanger (1997)
Heilo: Masterpieces From Norway: Traditional Folk Music (1997)
Eldbjørg Raknes, Kjetil Saunes, Petronella Barker, Henrik Mestad & Ketil Bjørnstad: Reisetid (1997)
Heilo: Devil's Tune: Ethnic Music From the Twilight Zone (1998)
Unisphere Records: Long Journey Home (1998)
Earthtone: Elevation Vol. 1 (1998)
Heilo: Music from Norway (1998)
Heilo: Wizard Women of the North (1998)
Sissel Kyrkjebø: Fire In Your Heart (1999)
The Chieftains: Tears of Stone (1999)
Tom Russell: The Man From God Knows Where (1999)
Secret Garden: Dawn of a New Century (1999)
Føyk: Kraaka (1999)
Peter Opsvik: Woodwork (1999)
Northside: Nordic Roots Vol. 2: Northside Sampler (1999)
Climate: Northern Nights – Music From the Top of the World (1999)
Heilo: Masterpieces From Norway: Traditional Folk Music (1999)
Northside: Nordic Roots 2 (1999)
Six Degrees Records: Your Musical Passport (1999)
Sissel Kyrkjebø: The Best of Sissel (2000)
Heideck: Tanz & Folkfest Rudolstadt 2000 (2000)
422: One (2000)
World Music Network: The Rough Guide to the Music of Scandinavia (2000)
Magne Bø: Spelmannsminner – Med komposisjoner av Magne Bø (2000)
Barneselskapet: Våre kjente barnesanger & godnatthistorier (2001)
Secret Garden: Dreamcatcher (2001)
Knut Oleivsgard: Ulv & orre – På skjemt og alvor (2001)
Heilo: Tre dager til ende – Bryllupsmusikk fra hele landet (2001)
Heilo: Norsk folkemusikk og folkedans (2001)
Elisabeth Andreassen: Kjærlighetsviser (2001)
Oslo Sinfonietta: Norges musikkhistorie – Bind 5 (2001)
Väsen: Live at the Nordic Roots Festival (2001)
Secret Garden: Once in a Red Moon (2001)
Erik Bye: Støv og stjerner (2003)
Vigdis Eidsvåg: Mørk og mjuk (2003)
Hans Fredrik Jacobsen: Vind (2003)
World Music Network: Unwired: Europe (2003)
Gruppo Editoriale L'Espresso: Scandinavia (2003)
Geir Breivik: Fager kveldsol (2004)
Music Export Norway: Norway Now – World Traditional (2004)
Apes&Babes: Rå (2004)
Forente artister: Venn (2005)
Kampestuen: Kampestuen (2005)
Henrik Wergeland: Henrik Wergeland: I børnekammeret (2005)
Väsen: Live in Japan (2005)
Erik Bye-hyllest: En hildringstime – 16 artister hedrer Erik Bye (2005)
Kvinner på randen: Julemysteriet (2005)
Erik Bye: Høvdingen – de aller beste 1958–2004 (2005)
Grappa/NRK Aktivum/Jubileum 2000: Smak av himmel, spor av jord: Kristusbilder fra salmeboken (2006)
Lars Martin Myhre: Stengetid? (2006)
Loreena McKennitt: An Ancient Muse (2006)
Sissel Kyrkjebø: De beste, 1986–2006 (2006)
Secret Garden: Inside I'm Singing (2007)
KringOm: Änäs'n (2008)
Eyvind Skeie & Asbjørn Arntsen: Vi aner deg (2008)
Sondre Bratland: Det er den draumen – Sondre Bratland syng tekster av Olav H. Hauge (2008)
Music Export Norway: Norway World and Traditional 2nd Edition (2008)
Barneselskapet: Barnesangskatten (2008)
Mairéad Ní Mhaonaigh: Imeall (2008)
Elisabeth Andreassen: Spellemann (2009)
Åge Aleksandersen: Åge-boks 1 (2009)
Kaptein Sabeltann: Kaptein Sabeltann og den forheksede øya (2009)
MTG Music: Fight Apathy – 46 artister, 31 nyinnspillinger (2009)
Elisabeth Andreassen & Rein Alexander: Julenatt (2009)
Heilo: Norske ballader (2010)
Heilo: Norske ballader: 30 ballader om drap og elskov, skjemt og lengsel blant riddere, jomfruer, kjemper og dyr (2010)
Førdefestivalen: Førdefestivalen 2010 (2010)
Heilo: Norsk brygg (2010)
Kirsten Bråten Berg: Songen (2010)
Andy Irvine: Abocurragh (2010)
Kaptein Sabeltann: Kaptein Sabeltann og havets hemmelighet (2010)
Nascente: Beginner's Guide to Scandinavia (2011)
Sven Nyhus Kvartett: Bergrosa (2011)
Secret Garden: Winter Poem (2011)
Sondre Bratland: Jol i mi song (2011)
Inger Lise Stulien: Heim te jol (2011)
Elisabeth Andreassen: Kärleken & livet – 13 sanger av Rolf Løvland (2012)
Lira lyssna: Lira lyssna – Ljudspår till 2 – 2012 (2012)
Grapap/Fuuse Mousiqi: Nordic Woman (2012)
Hoff Ensemble: Quiet Winter Night (2012)
Sophia Stinnerbom, Magnus Stinnerbom & Sébastien Dubé: Beardo (2012)
Blåfjell: Stille, stille vinternatt – Musikk fra Blåfjell (2012)
Inger Lise Stulien: Min vår (2013)
Hans Fredrik Jacobsen: Trå dansen (2013)
Loreena McKennitt: The Journey So Far: The Best of Loreena McKennitt (2014)
Kaptein Sabeltann: Kaptein Sabeltann: 25 år på tokt (2014)
Kaptein Sabeltann: Kaptein Sabeltann enda mer gull (2014)
Kirsten Bråten Berg: Tonesvarm – Kirsten Bråten Berg gjennom 35 år (2014)
Elisabeth Andreassen: De fineste (2014)
Ole Paus & Ketil Bjørnstad: Innlandet der inni meg (2015)
Inger Lise Stulien: Berre deg (2015)
Ole Paus & Ketil Bjørnstad: Frolandia (2015)
Musical Works: Music for Elevator Selected Vol. 1 (2015)
Nad Sylvan: Courting the Widow (2015)
Sondre Bratland: Gje meg handa di – utvalde viser & salmer (2015)
Harald Bakkeby Moe: Fra fjord og fjære – en desemberplate (2015)
FolkOrg: Contemporary Folk Music from Norway 2015 (2015)
Kaptein Sabeltann: Kaptein Sabeltann og jakten på den magiske diamant (2015)
Celtic Colours: Celtic Colours Live Vol. 3 (2015)
The Sound Accord: The Sound Accord (2016)
Nordic Notes: Nordic Notes Vol. 3: Folk aus Norwegen (2016)
Raabygg: Ein etter far (2016)
Lucas Scheffold & Helle Andersen: Strängar & blad (2016)
Astri Hognestad: Dragning mot sinnets dyp (2016)
Inger Lise Stulien: Samklang (2018)


== Referanser ==


== Eksterne lenker ==
(en) Offisielt nettsted 
(en) Annbjørg Lien på Internet Movie Database 
(no) Annbjørg Lien hos Nationaltheatret 
(en) Annbjørg Lien på Discogs 
(en) Annbjørg Lien på MusicBrainz 
(en) Annbjørg Lien på Spotify 
(en) Annbjørg Lien på Songkick 
(no) Annbjørg Lien på Rockipedia 
(no) Adlibitum.no; Annbjørg Lien
(en) Norway's Annbjørg Lien: Mastering the Hardanger Fiddle (Intervju på engelsk)